Obrazloženje donošenja:

Pravila za za unutardnevnu dodjelu kapaciteta između zona trgovanja između HOPS d.o.o. i EMS AD

i

Pravila nominiranja između zona trgovanja na granici Hrvatska – Srbija

S ciljem unapređenja procesa dodjele prekograničnih prijenosnih kapaciteta HOPS i EMS AD definirali su novi način dodjele kapaciteta za 2018.g. uključivanjem i hrvatsko – srpske granice u procedure dodjele dugoročnih kapaciteta u skladu s „Harmonised Allocation Rules for long-term transmission rights (HAR)” i „Rules for explicit Daily Capacity Allocation on Bidding Zone border Croatia – Serbia (DAR)“ koje provodi Joint Allocation Office (JAO).

Unutardnevna dodjela i dalje će se provoditi bilateralno na način da EMS AD provodi postupak iste.

Najznačajnije izmjene u postupcima unutardnevne dodjele i nominiranja prava korištenja prekograničnih kapaciteta isključivo se odnose na unapređenja procedura za tržišne sudionike, odnosno:

* Mijenja se način nominacije iz 1:1 nominacije (na temelju registracije eksluzivnih partnera) u M:N nominaciju (na strani jednog operatora prijenosnog sustava mora se pojaviti vlasnik kapaciteta koji je tržišni sudionik u toj zoni trgovanja i koji može prijaviti po tom kapacitetu više transakcija sa više prekograničnih partnera).
* Korištenje dodijeljenih kapaciteta definirano je novim Pravilima nominiranja između zona trgovanja na granici Hrvatska - Srbija pri čemu su u pravilima unutardnevne dodjele isključeni dijelovi koji se odnose na korištenje dodijeljenih kapaciteta.
* Na strani pojedine zone trgovanje (HOPS-a/EMS-a) status tržišnog sudionika preduvjet je za korištenje dodijeljenih godišnjih, mjesečnih i dnevnih kapaciteta tj. za nominaciju kapaciteta.